
Acatistul Sfintei cuvioase Macrina 
(s.v. 19 iulie / s.n. 1 august) 


| P SaINT 
He 


Sfânta cuvioasă Macrina, sora Sfântului Vasile cel mare (s.v. 19 iulie / s.n. 1 au- 
gust): 


https://www.academia.edu/43777002/Sf% C3% A?2nta_cuvioas% C4% 83_Macrina_ sora _ Sf 
%C3% A2ntului Vasile cel mare 19 iulie 

Materiale despre Sfânta cuvioasă Macrina: 


https://archive.org/details/(Gsteaemy?query= Macrina 


https://www.slideshare.net/steaemy 1/search_my_uploads?type=&new=&gq=Macrina 


Bă 
Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 


Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 


Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 

Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 

Ție, celei alese de Dumnezeu din neamul drepţilor spre a plini cununa cea împo- 
dobită a sfinţeniei, noi cei ce suntem în necazuri şi întristări în lumea aceasta şi ce- 
rem şi aşteptăm mila lui Dumnezeu revărsată asupra noastră prin sfintele tale rugă- 
ciuni şi mijlociri îți aducem cântări de mulţumire şi de laudă strigând aşa: Bucură- 
te, Sfântă prea cuvioasă maică Macrina! 


Icosul 1 

Cetelor îngereşti plăcută le-a fost vieţuirea ta aici pe pământ maică prea cuvioasă 
că în trup omenesc fiind ai vieţuit ca un înger biruind prin înfrânare patimile şi pof- 
tele trupului intrând astfel curată şi neprihănită în Patria cea cerească pentru care te 
lăudăm zicând: 

Bucură-te, a maicii tale pârgă cu multă rodire; 

Bucură-te, tărie bărbătească în femeiască fire; 

Bucură-te, înger ceresc în trup pământesc; 

Bucură-te, că ţi-ai răstignit patimile trupului firesc; 

Bucură-te, flacără aprinsă a dragostei vii pentru Domnul; 

Bucură-te, că balaurul cu arma Sfintei Cruci l-ai răzbit; 

Bucură-te, că prin puterea credinţei şi frica de moarte ai biruit; 

Bucură-te, că ne luminezi mintea cu gândul cel bun; 

Bucură-te, că prin pilda vieţii tale învăţătură sfântă ne dai; 

Bucură-te, că ai pătruns adâncul tainelor învăţăturii şi trăirii creştine; 

Bucură-te, către Domnul tămâie bine mirositoare de neîncetată rugăciune; 
Bucură-te, cădelniţă plină de untdelemnul înţelepciunii, veşnic aprinsă; 

Bucură-te, Sfântă prea cuvioasă maică Macrina! 


Condacul 2 

Iubind tu pe Hristos-Cuvântul lui Dumnezeu, ai ales cuvintele cântărilor de psalmi 
ca însoţitoare nedespărțite în tot ceasul. Pentru aceasta te rugăm întăreşte-ne şi pe 
noi să împletim cuvinte de laudă din roada faptelor bune pe care să le aducem pri- 
nos Domnului, cântând împreună cu tine: Aliluia! 


Icosul 2 

Spic însutit roditor te-ai arătat a fi, răsărind din țarina cea binecuvântată a strămo- 
şilor tăi şi cu înţelepciunea cea cerească fiind dăruită de Dumnezeu, ai ales viaţa 
cea curată aici pe pământ, pregătind pe cea veşnică prin neîncetate rugăciuni şi ne- 
voințe, pentru care îți cântăm: 

Bucură-te, mugur prea frumos, din vlăstarul dreptei credinţe ivit; 

Bucură-te, că din rădăcină binecuvântată ai răsărit; 

Bucură-te, că te-ai adăpat cu apele dulci ale Sfintei Scripturi ca un pământ înseto- 
şat; 

Bucură-te, că din leagăn cu laptele dreptei credinţe buna ta maică te-a alăptat; 
Bucură-te, că vârsta prunciei ţi-a fost încununată cu desăvârşită înţelepciune; 
Bucură-te, blândă mieluşea, că jugul lui Hristos cu bucurie ai luat; 

Bucură-te, ceea ce cu bună cunoştinţă te-ai înveşmântat; 

Bucură-te, că ai fost împodobită cu frumuseţea chipului; 

Bucură-te, că ai câştigat curăția duhului; 

Bucură-te, că ai ales dragostea Mirelui Ceresc; 

Bucură-te, că pentru mântuirea noastră rugâciunile tale fierbinte la Domnul mijlo- 
cesc; 

Bucură-te, că însuşi Hristos te-a hărăzat să-l fii mireasă; 

Bucură-te, Sfântă prea cuvioasă maică Macrina! 


Condacul 3 

Încă înainte de naşterea ta un înger i-a vestit de trei ori maicii tale Emilia că Tecla 
te vei chema, proorocind prin aceasta că luptele şi ostenelile tale vor fi asemenea 
cu ale celei dintâi dintre muceniţe, dar ai primit numele bunicii tale Macrina, ca în 
vremea prigonirilor să mărturiseşti pe Hristos asemenea ei, cântând neîncetat: Ali- 
luia! 


Icosul 3 

Fecioarelor celor înțelepte asemănându-te, ai păstrat aprinsă candela sufletului tău, 
ai împodobit-o cu lumina virtuţilor şi ai adăpat-o cu untdelemnul dragostei de 
Dumnezeu, gata fiind a intra în Cămara de nuntă a Cerescului Mire, căruia roagă-te 
acum să ne dăruiască iertarea păcatelor şi milă în ziua judecății, nouă celor ce-ţi 
cântăm aşa: 

Bucură-te, către Hristos neîncetat înălțată dulce cântare; 

Bucură-te, inimă împodobită cu dumnezeiască cugetare; 

Bucură-te, că ai păstrat vie în tine suflarea Duhului Sfânt şi ai făcut-o mult rodi- 
toare; 

Bucură-te, că te-ai arătat în toate cumpătată; 

Bucură-te, că alături de maica ta ai vieţuit până la sfârşitul vieţi ei pământeşti; 
Bucură-te, că aţi ajuns împreună la mari măsuri duhovniceşti; 

Bucură-te, că asemenea strămoşilor tăi ai lepădat averile cele pământeşti; 
Bucură-te, că astfel făcând le-ai dobândit pe cele cereşti; 

Bucură-te, că de toate lepădându-te, casă în sihăstrie ţi-ai transformat; 

Bucură-te, albină de miere adunătoare care de osteneli trupul nu ţi-ai cruțat; 
Bucură-te, că adesea cu ochiul minţii pe Cerescul Mire L-ai contemplat; 

Bucură-te, că împreună cu cetele fecioarelor înțelepte te afli acum în desfătare ce- 
rească; 

Bucură-te, Sfântă prea cuvioasă maică Macrina! 


Condacul 4 

Bunătăţile cereşti pe care ochiul nu le-a văzut, urechea nu le-a auzit şi la inima 
omului nu s-au suit, acum ni le-ai câştigat şi te veseleşti în ceruri de vederea fru- 
museţii celei negrăite a dumnezeirii, sorbind dulceaţa Mirelui împreună cu cetele 
cuvioşilor şi drepţilor, alături de care roagă-te pentru noi, ca să fim izbăviţi de 
dureri şi de necazuri, ca să cântăm lui Dumnezeu: Aliluia! 


Icosul 4 

Râvnă fără de margini având spre dobândirea virtuţilor celor sfinte nu ai contenit 
ostenelile, întărindu-te în aspre nevoinţe spre a supune trupul duhului, a te înstrăina 
de deşertăciunile lumești şi a plini prin contemplaţie sfințenia. Astfel văzând vie- 
țuirea ta îndrăznim a te lăuda cu aceste cântări: 

Bucură-te, că vas ales de înţelepciune cerească te-ai arătat; 

Bucură-te, că în înfrânare te-ai desfătat; 

Bucură-te, că în smerenie te-ai slăvit; 

Bucură-te, că prin neagoniseală te-ai îmbogăţit; 

Bucură-te, către Domnul rugătoare fierbinte; 

Bucură-te, tărie şi sprijin celor înconjurați de ispite; 

Bucură-te, revărsare de bucurie pentru cei întristaţi; 

Bucură-te, grabnică mângâiere pentru cei îndureraţi; 

Bucură-te, pentru cei din războaie liman de liniştire aflat; 

Bucură-te, pahar prea plin de iubire către Domnul vărsat; 

Bucură-te, crin cu mirosul faptelor bune înmiresmat; 

Bucură-te, porumbiţă albă cu blândeţe încununată; 

Bucură-te, Sfântă prea cuvioasă maică Macrina! 


Condacul 5 

Întocmai ca un atlet încercat ţi-ai săvârşit buna alergare şi ai biruit prin sârguință 
bărbătească piedicile din cale, dobândind în ceruri de la Domnul Hristos cununa 
biruinţei; dă-ne şi nouă acum dragoste fierbinte şi căință, înmulţind osârdia în ini- 
mile noastre spre a cânta lui Dumnezeu: Aliluia! 

Icosul 5 

Ne minunăm de mulţimea faptelor tale bune şi lăudăm necontenitele tale osteneli 
pe care n-ai pregetat a le jertfi cu dragoste pentru Domnul Slavei, primind şi darul 
facerii de minuni prin care cu milostivire ai cercetat pe cei din nevoi. Roagă-te 
acum şi pentru tămăduirea patimilor sufleteşti ale celor ce-ţi cântă ţie: 

Bucură-te, dor către Domnul de-a pururi arzător; 

Bucură-te, celor lipsiţi nelipsit ajutor; 

Bucură-te, mijlocitoarea celor credincioşi către Dumnezeu; 

Bucură-te, întărire în nădejde a celor păcătoşi; 

Bucură-te, sfeşnic aprins de razele înţelepciunii dumnezeieşti; 

Bucură-te, călăuzitoare către lumina Împărăției cereşti; 

Bucură-te, blândă ocrotitoare a celor necăjiţi; 

Bucură-te, mir dulce mirositor al curăției; 

Bucură-te, foc mistuitor al patimilor; 

Bucură-te, tămăduitoarea durerilor sufleteşti; 

Bucură-te, vindecătoarea bolilor trupeşti; 

Bucură-te, că prin rugăciunile tale liniştea sufletului o câştigăm; 

Bucură-te, Sfântă prea cuvioasă maică Macrina! 


Condacul 6 

Iubitoare de neagoniseală fiind, din tinereţe ai urmat viaţă monahicească, lepădând 
alături de averile pământeşti şi obiceiurile lumeşti, atrăgând şi pe maica ta Emilia 
spre viaţa cea nematerialnică, prin însăşi pilda vieţuirii tale. Atrage-ne şi pe noi din 
adâncul patimilor către lumina cea nestricăcioasă şi ne învaţă să cântăm împreună 
cu tine lui Dumnezeu: Aliluia! 


Icosul 6 

Casa ţi-a devenit sihăstrie iar slujnicile surori şi averea ta a ajuns în sânurile Bise- 
ricii, ajutorând pe cei lipsiţi; desfătările lumeşti le-ai lepădat ca pe nişte gunoaie şi 
slava cea pământească defăimând-o, te-ai apropiat cu dragoste de cereasca filo- 
zofie, dorind a-ţi vedea numele scris în Cartea Vieţii. Mijloceşte aceasta şi pentru 
Noi, cei care te lăudăm aşa: 

Bucură-te, floare prea frumoasă a monahilor; 

Bucură-te, smirnă care ai bine înmiresmat calea nevoinţelor; 

Bucură-te, bună călăuzitoare a turmei încredințate ție de Hristos; 

Bucură-te, văpaie de rugăciune ce ai luminat calea celor ce ţi-au urmat; 

Bucură-te, bună chivernisitoare, că dăruindu-ţi averile, avuţie în cer ţi-ai adunat; 
Bucură-te, că toate lepădând, calea virtuţii fără piedici ai urmat; 

Bucură-te, adânc de înţelepciune care cu dragoste obştea ţi-ai îndrumat; 

Bucură-te, piatră de smerenie din care florile monahismului au răsărit; 

Bucură-te, că peste toate virtuțile tale, smerenia a strălucit; 


Bucură-te, a pustnicelor povăţuitoare; 
Bucură-te, a patimilor sabie tăietoare; 


Bucură-te, că faptele tale cele bune îţi sunt acum cunună cerească prea frumoasă; 


Bucură-te, Sfântă prea cuvioasă maică Macrina! 


Condacul 7 


Cine va putea lăuda după vrednicie faptele tale cele bune sau cine nu se va minuna 
de vitejia ta, maică prea cuvioasă! Că ţi-ai adăpat sufletul din râul dumnezeieştii 
înţelepciuni şi ai ajuns în cortul cel minunat unde auzi glasul cel plin de desfătare 
al Cetelor îngereşti şi cânţi împreună cu ele lui Dumnezeu: Aliluia! 


Icosul 7 


Te-ai arătat pe pământ viţă mult roditoare, fiind înaintea tuturor în câştigarea vir- 
tuţilor, deşi în desăvârşită smerenie lucrai, necăutând slava cea trecătoare, ci mă- 
rirea cea veşnică în ceruri; îndrăzneşte deci şi pentru noi în faţa Sfintei Treimi a ce- 
re o picătură din dumnezeiasca smerenie spre a topi împietrirea inimilor noastre, 


ale celor ce-ţi cântăm aşa: 

Bucură-te, că ai avut către Domnul bună înclinare; 
Bucură-te, că ai cinstit dumnezeirea prin bună lucrare; 
Bucură-te, că întru neclintită nădejde te-ai ostenit; 
Bucură-te, vultur ce către cerească înălțime te-ai suit; 
Bucură-te, că din izvorul Raiului te-ai adăpat; 
Bucură-te, că locaş Duhului Sfânt te-ai arătat; 
Bucură-te, că pe pământ cu faptele tale bune ai strălucit; 
Bucură-te, că prin vredniciile tale îngerilor te-ai asemuit,; 
Bucură-te, vas ales al Domnului lisus; 

Bucură-te, privighetoare dulce glăsuitoare; 

Bucură-te, a uşilor pocăinţei deschizătoare; 

Bucură-te, părtaşă la strălucirea cea dumnezeiască; 
Bucură-te, Sfântă prea cuvioasă maică Macrina! 


Condacul 8 


Aşa cum aurul curat se lămureşte în focul cuptoarelor şi tu te-ai călit în focul ispi- 
telor şi al durerilor pe care întăritorul celor din nevoinţe le-a rânduit asupra ta, iar 
la sfârşitul vieţii ţi-a dăruit faţă luminoasă şi chip dumnezeiesc, arătându-ne şi nouă 
chipul răbdării în focul ispitelor; pentru aceasta te cinstim strigând lui Dumnezeu: 


Aliluia! 


Icosul $ 

Viaţa ta a fost pildă vie şi pentru marele Vasile, căci aflându-l pe acesta întors de la 
înaltele şcoli plin de înţelepciune şi întrecând în aceasta pe cei mai străluciți ma- 
gistraţi, 1-ai îndreptat către idealul dragostei dumnezeieşti, încât prin viaţa şi înfăp- 
tuirile de mai târziu i-a întrecut pe mulți care străluciseră în virtute; pentru aceasta 
te fericim zicând: 

Bucură-te, a poruncilor Domnului împlinitoare; 

Bucură-te, catarg luminos pe marea vieţii călăuzitoare; 

Bucură-te, alăută cu dulce glăsuire; 

Bucură-te, a adunărilor sihăstreşti strălucire; 

Bucură-te, a cuvioaselor cinstită podoabă; 

Bucură-te, că ai deschis calea nevoinţelor ca o torțţă strălucitoare; 

Bucură-te, că marelui Vasile i-ai fost sfătuitoare; 

Bucură-te, că ai limpezit cele dinlăuntru ale lui Grigorie prin tainică povăţuire; 
Bucură-te, a lui Naveratie îndrumătoare; 

Bucură-te, că lui Petru i-ai pregătit calea virtuţilor; 

Bucură-te, stâlp de răbdare în casa părinților; 

Bucură-te, că maicii tale i-ai fost bucurie şi odihnă bătrâneţelor; 

Bucură-te, Sfântă prea cuvioasă maică Macrina! 


Condacul 9 

Podoaba milosteniei dobândind-o, n-ai pregetat a ajuta pe cei slabi, iar acum, îm- 
preună cu fraţii tăi arhierei, roagă-te pentru noi cei greşiţi şi lesne alunecători spre 
păcate, uşurează împresurările ispitelor şi îndepărtează săgetările diavolilor, ca 
izbăviţi fiind să cântăm lui Dumnezeu: Aliluia! 


Icosul 9 

Frumos ţi-a răsplătit Domnul ostenelile cu darul tămăduinilor, sieţi fiind izbăvitoare 
de neputinţă. Tămăduieşte dar şi rănile conştiinţei noastre, scoate-ne din întune- 
ricul păcatelor şi dăruieşte-ne inimă curată şi voinţă neclintită spre a purta şi noi 
cu bucurie jugul cel bun al lui Hristos şi a-ţi cânta: 

Bucură-te, că ai rugat cu credinţă pe Domnul pentru tămăduire; 

Bucură-te, că nu ai căutat la doctorii cei pământeşti alinare; 

Bucură-te, că tina înmuiată de lacrimile rugăciunii ţi-a fost lecuire; 

Bucură-te, că semnul Sfintei Cruci ţi-a dăruit vindecarea cu desăvârşire; 

Bucură-te, că mâna drepteredincioasei tale mame pieptul bolnav ţi-a însemnat; 
Bucură-te, că, prin rugăciune, copila cea neputincioasă ai vindecat; 

Bucură-te, că pe cei flămânzi săturând, grâul l-ai înmulțit; 

Bucură-te, că proorociţă adevărată te-ai dovedit; 

Bucură-te, toiag sprijinitor pentru cei păcătoşi; 

Bucură-te, platoşă împotriva nevăzuţilor vrăjmaşi; 

Bucură-te, lacrimă a căinţei care ne deschizi uşa Raiului; 
Bucură-te, că ne izbăveşti de întristare cu lacrimile tale; 
Bucură-te, Sfântă prea cuvioasă maică Macrina! 


Condacul 10 

Deasupra firii fiind, ai murit lumii şi lucrurilor lumegşti şi te-ai îndreptat către dra- 
gostea cea dumnezeiască, având pe Hristos mângâiere tare şi nestrămutată în lupta 
împotriva patimilor şi dobândind cununa darurilor te-ai sălăşluit în cămănile cereşti 
cu fecioarele cele înțelepte, pentru care te lăudăm cântând lui Dumnezeu: Aliluia! 


Icosul 10 

Cu bucurie ţi-ai ridicat crucea pe umeri şi ai urmat Domnului şi întărindu-ți slă- 
biciunea trupului cu râvna duhului şi supunând minţii furtunile patimilor ai măr- 
turisit Viaţa veşnică. Dă-ne aducere aminte de moarte şi răspuns bun la înfricoşata 
Judecată a lui Dumnezeu şi nouă, celor ce-ţi cântăm: 

Bucură-te, că ai luat darul nepătimirii; 

Bucură-te, că floarea desăvârşirii cu ardoare ai dorit; 

Bucură-te, ceea ce cu dulceaţa desfătărilor nu te-ai amăgit; 

Bucură-te, că nu te-ai spăimântat de focul ispitelor; 

Bucură-te, că ai adus credinţa, nădejdea şi dragostea jertfe bine primite pe altarul 
Domnului; 

Bucură-te, că te-ai îmbrăcat cu putere cerească; 

Bucură-te, vistierie adâncă de cugetare duhovnicească; 

Bucură-te, dorire înflăcărată de Domnul lisus Hristos; 

Bucură-te, floare a curăţiei cu bun miros; 

Bucură-te, prea lăudată între fecioare; 

Bucură-te, că te-ai învrednicit de mărirea îngerească; 

Bucură-te, bucuria celor ce se grăbesc să te cinstească; 

Bucură-te, Sfântă prea cuvioasă maică Macrina! 


Condacul 11 

Precum Moise a trecut poporul prin mare şi l-a călăuzit prin pustie aşa şi tu ai tre- 
cut ispitele veacului acestuia şi ai dobândit înger călăuzitor prin vămile văzduhului 
până ai ajuns la desfătarea cea din sânurile cereşti. Uşurează cu rugăciunile tale şi 
trecerea noastră prin marea patimilor şi ispitelor vieţii, ca să ajungem curaţi în le- 
rusalimul cel ceresc şi împreună cu tine să cântăm lui Dumnezeu: Aliluia! 


Icosul 11 
Două scânduri aşezate în chipul crucii ţi-au slujit drept pat al ultimelor tale ne- 
voințe în desăvârşită sărăcie; mantia fratelui tău Grigorie ţi-a fost podoabă de în- 

gropare şi ai primit din cer, ca o ultimă răsplată revărsarea de strălucire cerească 
cea întreit luminătoare care ţi-a luminat minunat chipul în clipa morţii când sufletul 


ţi-a alergat vesel în mâinile Domnului pentru care te lăudăm zicând: 
Bucură-te, ceea ce covârşeşti prin nădejde durerile noastre sufleteşti; 
Bucură-te, ceea ce ne luminezi mintea spre împlinirea voii dumnezeieşti; 
Bucură-te, ridicare a celor căzuţi; 

Bucură-te, primitoarea celor izgoniți; 

Bucură-te, a celor suferinzi alinare; 

Bucură-te, că celor din cursele durerii le eşti izbăvitoare; 

Bucură-te, că ne curăţeşti de întinăciunea păcatelor cu plânsul tău cel curat; 
Bucură-te, că îndelung priveghind cugetul ţi-ai luminat; 

Bucură-te, că prin dese ajunări sufletul ţi-ai hrănit; 

Bucură-te, că tămăduieşti orbirea celor ce s-au rătăcit; 

Bucură-te, că izgoneşti cu rugăciunea mâhnirea sufletelor prigonite; 
Bucură-te, că dezlegi împietrirea inimilor noastre nepocăite; 

Bucură-te, Sfântă prea cuvioasă maică Macrina! 


Condacul 12 


Trecerea ta din viaţa aceasta pământească la cea cerească se părea a nu fi lucru 
omenesc ci îngeresc că ţi-ai păstrat gândul netulburat de suferinţele trupului şi cu- 
getai la calea cea străbătută de la început până la sfârşit aşteptând cu dumnezeias- 
că şi curată iubire pe Mirele cel mult dorit căruia cu credinţă îi cântar: Aliluia! 


Icosul 12 


Nimic din cele pământeşti nu te mai putea împiedica de la contemplarea frumuseţii 
dulcelui lisus către care ţi-ai aţintit privirea şi gândul înălţând ultima rugăciune şi 
înger călăuzitor spre Împărăţia Cerurilor cerând de la Dumnezeu. Fii călăuzitoare 
acum şi în ceasul morții şi pentru noi cei care slăvim pomenirea ta ca să-ţi cântăm: 


Bucură-te, fierbinte râvnitoare de sfinţenie dumnezeiască; 
Bucură-te, pom cu podoabă cerească; 

Bucură-te, că ai fugit de înşelăciunea diavolească; 
Bucură-te, prinos de jertfă nerăpită pentru Domnul; 
Bucură-te, că ai oglindit mărirea Tatălui; 

Bucură-te, că ai dorit dragostea Fiului; 

Bucură-te, că te-ai învrednicit să fii sălaş Duhului Sfânt; 
Bucură-te, că frumos ţi-ai săvârşit călătoria vieţii pe pământ; 
Bucură-te, cheie deschizătoare a porţilor Împărăției cereşti; 
Bucură-te, că de lumină cerească chipul ţi-a strălucit; 
Bucură-te, că prea împodobită cunună ai primit; 

Bucură-te, că acum dănţuieşti cu Cetele cele cereşti; 

Bucură-te, Sfântă prea cuvioasă maică Macrina! 


Condacul 13 (de trei ori) 

O, prea înţeleaptă şi mult lăudată Sfântă Macrina, se îngreuiază limba spunând 
adâncul răutăţilor în care am căzut, se întunecă mintea gândind la neputinţele firii 
noastre; ci tu, ca o milostivă, primind această puţină rugăciune, mijloceşte pentru 
noi ca dobândind inimă curată, credinţă neclintită şi dragoste fierbinte să împlinim 
voia lui Dumnezeu şi ridicaţi din robia păcatelor, mântuiţi fiind să cântăm: Aliluia! 


După aceea se zic: 

Icosul 1 

Cetelor îngereşti plăcută le-a fost vieţuirea ta aici pe pământ maică prea cuvioasă 
că în trup omenesc fiind ai vieţuit ca un înger biruind prin înfrânare patimile şi 
poftele trupului intrând astfel curată şi neprihănită în Patria cea cerească pentru 
care te lăudăm zicând: 

Bucură-te, a maicii tale pârgă cu multă rodire; 

Bucură-te, tărie bărbătească în femeiască fire; 

Bucură-te, înger ceresc în trup pământesc; 

Bucură-te, că ţi-ai răstignit patimile trupului firesc; 

Bucură-te, flacără aprinsă a dragostei vii pentru Domnul; 

Bucură-te, că pe balaurul cu arma Sfintei Cruci l-ai răzbit,; 

Bucură-te, că prin puterea credinţei şi frica de moarte ai biruit; 

Bucură-te, că ne luminezi mintea cu gândul cel bun; 

Bucură-te, că prin pilda vieţi tale învăţătură sfântă ne dai; 

Bucură-te, că ai pătruns adâncul tainelor învăţăturii şi trăirii creştine; 

Bucură-te, către Domnul tămâie bine mirositoare de neîncetată rugăciune; 
Bucură-te, cădelniţă plină de untdelemnul înţelepciunii, veşnic aprinsă; 

Bucură-te, Sfântă prea cuvioasă maică Macrina! 


Condacul 1 

Ție, celei alese de Dumnezeu din neamul drepţilor spre a plini cununa cea împo- 
dobită a sfinţeniei, noi cei ce suntem în necazuri şi întristări în lumea aceasta şi 
cerem şi aşteptăm mila lui Dumnezeu revărsată asupra noastră prin sfintele tale ru- 
găciuni şi mijlociri îți aducem cântări de mulțumire şi de laudă strigând aşa: Bu- 
cură-te, Sfântă prea cuvioasă maică Macrina! 

Vieţile Sfinţilor - Viaţa cuvioasei Macrina, sora Sfântului Vasile cel mare 


Chipul acestui cuvânt ne arată că este o epistolă, scrisă de Sfântul Grigorie de Nî- 
ssa, fratele ei şi trimisă către Olimpie monahul. Dar, mulţimea vorbelor covârşind 
hotarele epistolei, se întinde spre povestire şi spre scriere de viaţă: 


Frate Olimpie, îţi aduci aminte de vorbirea care am făcut-o între noi, când te-am 
întâmpinat în Antiohia şi când ai voit să te duci la Ierusalim pentru închinare la 
Sfintele Locuri? Atunci, pornindu-se între noi multe cuvinte - căci priceperea ta a 
dat pricina acestora - a venit vorba şi despre aducerea aminte a petrecerii celei 
îmbunătăţite a fericitei Macrina, a cărei povestire nu-şi avea deplină adeverire din 
auzire de la alţii, ci din însăşi iscusirea şi cercetarea făcută. Cuvioasa Macrina a 
fost sora mea, născută cea dintâi din aceiaşi părinți. Deci, fiindcă şi tu ai judecat a 
fi de folos sufletului această povestire, să nu se uite viaţa ei şi să se ascundă cu 
tăcerea, ca nefolositoare, ea s-a suit la săvârşirea faptelor bune prin pustnicie şi 
nevoinţă. Pentru aceasta socotesc că este bine a mă pleca îndemnării tale şi a 
povesti viaţa ei cu puţine şi scurte cuvinte. 


Această fecioară a fost numită de părinţii noştri Macrina. Numele acesta era, 
care îl avea la arătare. Ea a avut şi alt nume într-ascuns, cu care s-a numit mai 
înainte de a se naşte, primit printr-o dumnezeiască vedenie. Maica noastră Emilia 
era foarte îmbunătăţită şi dorea să-şi păzească fecioria şi să-şi petreacă viaţa fără 
prihană. Dar, pentru că a rămas orfană de tată şi de mamă şi fiind foarte frumoasă, 

mulţi se îndemnau s-o ia de soție. Deci, dacă nu s-ar fi măritat de bunăvoie cu 
vreun bărbat, s-ar fi primejduit să pătimească cu sila şi s-o răpească vreunul din cei 
ce erau răniți de frumuseţea ei. Pentru aceasta a primit să-şi ia bărbat pe cel mai 
cinstit cu viaţa, adică pe tatăl nostru, Vasile, ca să aibă păzitor al vieţii şi al întregii 
ei înţelepciuni. 


Drept aceea, când a venit vremea ca maica noastră Să nască, a văzut în Somn că 
purta în mâinile sale pe această pruncă, fiică a ei şi i S-a arătat un om prea 
încuviinţat, care a numit-o Tecla. Zic Tecla, aceea care are mare laudă între 
fecioare! Şi după ce prea încuviinţatul acela a numit de trei ori pe pruncă Tecla, 
S-a făcut nevăzut, dând uşurinţă maicii noastre ca s-o nască. Mama, după ce s-a 
deşteptat, îndată a născut pe sora noastră. 


Deci, numele acesta de Tecla, sora noastră îl avea în ascuns; însă eu socotesc, că 
prea încuviințatul acela, care s-a arătat maicii noastre, nu avea de gând să 
povăţuiască pe maica noastră să o numească Tecla; ci ca mai înainte să arate prin 
numele acestei fecioare, viaţa surorii noastre şi asemănarea voinţei pe care o avea 
împreună cu fecioara Tecla. 


După ce Macrina a trecut de vârsta pruncească şi s-a făcut îndemânatică a învăţa 
sfaturile acelea - pe care le primeşte firea copiilor - adică obiceiurile cele bune pe 
care părinţii săi 1 le-au dat, întru acelea bine a sporit. Maica noastră se sârguia s-o 
înveţe cuvintele Sfintei Scripturi cele de Dumnezeu insuflate şi cele ce sunt 
potrivite pentru vârsta copiilor, dar mai ales înţelepciunea lui Solomon şi altele 
câte ajută la obiceiurile cele bune ale vieţii. Cuvintele Psaltirii erau învăţătura 
Macrinei, pe care le zicea la timp potrivit, adică atunci când se scula din somn, 
când începea vreun lucru, când îl isprăvea, când sta şi se scula de la masă şi 
când se culca, totdeauna psalmii lui David îi avea în gură ca pe o bună însoţire. 
Cu aceste cuvinte şi cu altele asemenea, Cuvioasa Macrina creştea cu 
învăţătura. 


Când a învăţat să facă şi lucru sfințit de mână, a împlinit vârsta de 12 ani, în care 
începe a străluci floarea tinereţii. Pentru aceea ea era vrednică de minune; căci, 
deşi frumuseţea ei era ascunsă, cu toate acestea nu s-a tăinuit, ci mulți gândeau 
cum că Macrina avea acel fel de frumuseţe, cum în toată patria ei nu se mai află. 
Mulţi tineri alergau la părinţii noştri şi o cereau lor de soție. Dar tatăl nostru, fiind 
înţelept şi vrednic a judeca socoteala şi aşezarea cea bună a oamenilor, a alergat la 
un tânăr de neam bun, iscusit la învăţătură şi strălucit la întreaga înţelepciune şi a 
hotărât ca acela să o însoţească pe tânăra noastră soră Macrina, dar numai după ce 
va veni în vârstă. Pentru aceasta, tânărul acela trăgea nădejde că avea să ia pe 

Macrina de soție şi ca arvună, a dat în cuvinte tatălui nostru, dovada pe care o 
avea, apărându-se şi sprijinindu-se cu dânsele față de cei ce-l nedreptăţeau. Cu 
toate acestea, moartea i-a luat aceste bune nădejdi, răpindu-l din viaţa aceasta în 
floarea tinereţii. 


Fecioara Macrina ştia de făgăduinţa făcută de tatăl nostru, ca să o mărite după 
dânsul. Însă, deoarece acea hotărâre s-a împiedicat prin moartea tânărului, ea a 
socotit ca şi cum nunta S-ar fi făcut; deci, a judecat în mintea ei să rămână de 
dici înainte Supusă nunţii aceleia şi a doua oară să nu se mai mărite. Când 
părinții îi ziceau despre nuntă, fiindcă mulți o cereau pentru frumuseţea ei, ea le 
răspundea că era lucru necuviincios şi afară de lege, ca să nu primească nunta care 
s-a hotărât mai înainte de tatăl nostru. 


Ea zicea: 


Cu nişte cuvinte ca acestea izgonea ea pe cei ce o cereau în căsătorie. Deci, a 
socotit că şi de aici înainte să păzească această bună hotărâre, adică să nu se 
despartă niciodată de lângă maica sa. Această unire a Macrinei era plină de câştig 
şi maicii sale; deoarece, în loc să aibă multe slujnice, slujba pe care o făcea ei era 
destulă; ea era bună chiverniseală amândurora, că maica slujea întru toate cele 
trebuincioase sufletului fiicei sale, iar fuca, trupului maicii sale. Făcea aceasta, 
pentru că se cădea făgăduinţei fecioriei ei să se îndeletnicească într-o sfântă lucrare 
ca aceasta. Ea de multe ori făcea cu osteneala mâinilor sale şi pâinea pe care o 
mâncau amândouă; dar nu numai aceasta, ci şi toată grija casei o chivernisea 
împreună cu maica sa, fiindcă maica noastră avea nouă copii, afară de Macrina, 
patru fii şi cinci fete. Ea era supusă în trei deosebite stăpâniri, fiindcă avea avuţii şi 
moşii în stăpânirea a trei neamuri. De aceea, maica noastră, pentru îngrijirea casei, 
era împărţită în toate părţile, căci tatăl nostru murise mai înainte. 


În toate grijile acelea, Macrina era părtaşă împreună cu maica noastră, uşurând-o 
de greutăţile muncii, iar în vremea sa îşi păzea şi viaţa sa curată şi fără de prihană, 
cu învăţătura maicii sale. Lângă aceasta, pentru o petrecere ca aceea a ei, a luat 
pildă şi maica sa, ca să urmeze şi ea aceeaşi nevoinţă ca a ei şi puţin câte puţin a 
atras-o şi pe dânsa spre întinderea şi spre viaţa cea fără de materie şi mai 
desăvârşită a monahilor. După ce maica noastră a rânduit pe surori bine şi prin 

bună rânduială, s-a întors de la şcoală şi fratele nostru mai mare, Vasile, după ce s- 
a ostenit mulţi ani în învăţătura filosofiei celei dinafară. 


Minunata Macrina l-a luat pe Vasile cu dânsa şi în scurt timp, l-a adus la scopul 
adevăratei filosofii şi pustnicii. EI, cu toate că era înălţat din cugetul filosofiei celei 
dinafară şi strălucit cu mărimea mai mult decât mulți stăpânitori, măcar că 
defăimase vredniciile şi dregătoriile, cu toate acestea cuvioasa l-a făcut pe el să se 
despartă de strălucirea lumească, să defaime laudele înţelepciunii şi ale învățăturii 
din afară şi să vină în viaţa aceasta cea desăvârşită şi să-şi pregătească lui, drumul 
petrecerii celei îmbunătățite şi neîmpiedicate, adică cele prin viaţa marelui Vasile. 
Pe celelalte isprăvi ale lui, prin care s-a făcut cunoscut în toată lumea, le lăsăm 
acum, căci trebuie mult timp să le scrie cineva; de aceea să revenim acum la scopul 
nostru. 


Deoarece fericita Macrina a scăpat de grijile vieţii celei lumeşti, a făcut şi pe maica 
ei să lase viaţa cea obişnuită ei, petrecerea cea amăgitoare şi serviciile pe care le 
avea de la slugile şi roabele ei şi să se facă cu cugetul asemenea cu cei mulți, să se 
unească şi ea cu fecioarele şi monahule în petrecere; iar pe slujnicile de mai înainte 
să le facă ca pe nişte surori întocmai cu cinstea. 


Aici doresc să vă spun o poveste, pe care nu voiesc să o las la o parte, fundcă 
printr-însa se arată mai mult gândirea cea înaltă a Cuvioasei Macrina. 


Unul din cei patru fraţi ai noştri, cel de al doilea după marele Vasile, cu numele 
Naveratie, se deosebea de ceilalți cu darurile cele fireşti, cu frumuseţea trupului, 
cu puterea, cu grăbnicia şi cu îndemânarea pe care o avea la orice lucru. 
Ajungând vârsta de 22 de ani, a dat mare veste şi nădejde, în auzul multora, 
pentru iubirea de osteneală a lui. Mai pe urmă, defăimând toate câte avea în 
mâinile lui, din dumnezeiasca purtare de grijă, s-a apucat cu mare pornire şi 
sârguință de petrecerea cea pustnicească a monahilor, neavând la el nimic altceva 
decât pe sineşi. Lui i-a urmat şi unul din oamenii casei noastre, care se numea 
Hrisafie şi care iubea mult pe Navcratie, având aceeaşi dragoste către petrecerea 
monahicească. 


Naveratie s-a dus într-o pustie, aproape de râul ce se numea Irid şi aflând în 
vârful dealului un loc cu desiş de copaci sălbatici şi cu o poiană ascunsă, s-a 
aşezat acolo şi îşi petrecea viaţa departe de tulburările cetăților şi de grijile 
divanului. El slujea cu mâinile sale bătrânilor, săracilor, bolnavilor şi celor ce 
erau aproape. Fiind îndemânatic la prinderea peştilor, scotea hrana vieții 
neputincioşilor şi cu aceste osteneli îşi împila tinereţile sale. În vremea aceea se 

supunea şi voilor mamei sale, când i-ar fi poruncit ceva. Cu aceste două fapte 
bune îşi împodobea viața şi sporea în dumnezeieştile porunci. 


După ce Naveratie a făcut cinci ani în nevoinţă şi pustnicie, a urmat o primejdie 
grea şi pricinuitoare de mâhnire, cred că din vrăjmăşia diavolului, care a întristat 
mult toate rudeniile noastre. EI, fără nici o veste, s-a răpit din viaţa aceasta, fără 
nici o boală, fără nici o altă patimă arătată; că, ducându-se la râu ca să prindă 
peşte, a rămas să hrănească pe acei bătrâni şi neputincioşi, pe care îi îngrijea la 
bătrânețe, deci, s-a adus la chilia sa mort, împreună cu Hrisafie, tovarăşul său. 


Maica noastră, fiind departe de acel loc cale de trei zile, după ce s-a înştiinţat de 
moartea lui, măcar că era desăvârşită în fapte bune, cu toate acestea a biruit-o 
mâhnirea şi de întristarea ei s-a făcut ca fără de suflare şi fără de glas. Atunci s-a 
arătat vitejia şi fapta bună a marii Macrina, căci ea s-a împotrivit întristării, cu 
gândul şi socoteala cea dreaptă, păzindu-se nebiruită. Astfel, prin socoteala ei cea 
tare şi nebiruită, a întărit neputința maicii noastre şi a scos-o din adâncul 
întristării, învățând şi îndreptând spre bărbăţie sufletul ei. Pentru aceasta maica 
noastră şi-a revenit îndată din acea mâhnire şi n-a pătimit nimic din slăbiciunile 
femeilor, adică să strige sau să-şi rupă hainele de pe sine de durere sau cu versuri 
de bocet să-şi pornească plângerile. Ea răbda întristarea cu linişte şi cu 
netulburare, izgonind de la sine neputinţa firii femeieşti, cu gândurile sale cele 
drepte şi cu cuvintele pe care i le aducea Macrina, spre mângâierea suferinţei. 


După ce maica noastră S-a izbăvit de grijile pentru creşterea şi pentru aşezarea 
lor şi după ce a împărțit averea ei fiilor, atunci, după cum am zis mai Sus, viaţa 
fiicei sale, Macrina, i s-a făcut ei sfat şi pildă bună către viaţa pustnicească. 
Pentru aceasta a lăsat toate obiceiurile cele vechi şi a ajuns la aceleaşi măsuri 
ale cugetării Macrinei şi S-a făcut de o cinste cu celelalte monahii. Ea mânca din 
aceeaşi mâncare, dormea pe acelaşi aşternut şi asemenea se împărtăşea din toate 
celelalte. Precum sufletele acelea care se despart de trupurile lor, în aceeaşi 
măsură se despart şi de toate grijile lumii, tot astfel şi viaţa Macrinei şi a maicii 
noastre era despărțită de toată deşertăciunea lumească. Ele urmau viaţa cea 
îngerească, căci în petrecerea lor nu se arăta mânie, pizmă, ură, mândrie Sau 
vreo altă patimă de felul acesta şi nici se afla în ele vreo poftă a lucrurilor celor 
deşarte, de cinste, slavă, trufie şi celelalte asemenea, ci înfrânarea era desfătarea 
lor. Deci, slava lor era de a nu fi cunoscute de cineva. 


Toate lucrurile cele iubite ale acestei vieţi, ele le aveau ca pe nişte lucruri deşarte; 
iar lucrul singur adevărat era cugetarea dumnezeieştii Scripturi, rugăciunea 
necontenită şi cântarea de psalmi neîncetată, care se făcea toată noaptea şi toată 

ziua. Ce cuvânt poate să arate o petrecere ca aceasta, care era ca un hotar între viaţă 
omenească şi între cea îngerească? Căci, ca să se elibereze de patimile cele 
omeneşti, Macrina şi maica noastră erau mai presus decât starea oamenilor cea 
firească; iar a avea trup şi a trăi împreună cu simţirile, era mai prejos decât firea 
îngerească. 


Dar poate ar îndrăzni cineva să zică, că nici cu aceasta nu erau mai prejos; căci, 
deşi erau împreună legate cu trupul, cu toate acestea, după asemănarea îngerilor 
celor fără de trupuri, nu se trăgeau în jos de greutatea trupului, ci viaţa lor era 
aleasă şi înălţată către cer, ridicându-se cu puterile cele cereşti. Astfel au petrecut 
ele mai mulți ani şi împreună cu anii creşteau şi cu faptele bune. Ea totdeauna 
sporea spre mai înaltă măsură, prin adăugirile faptelor bune cele noi. 


La acest mare scop al vieţii Macrinei, slujea alesul şi bunul Petru, fratele nostru, 
cel mai de pe urmă, care, îndată după ce s-a născut, a rămas orfan de tată; dar, deşi 
tatăl nostru a murit, Macrina, sora noastră cea mai mare, l-a crescut şi l-a învăţat cu 
înaltă filosofie şi pedagogie. Ea l-a iscusit atât de mult, de mic copil, în sfintele 
învățături, încât n-a dat libertate sufletului său să-l plece sau să-l abată la vreun 
lucru deşert. Macrina i s-a făcut lui tată, dascăl, pedagog, maică şi sfetnic la toate 
lucrurile şi faptele bune. În acest fel l-a pregătit, încât mai înainte de a trece vârsta 
copilăriei, s-a înălțat la acest scop înalt al pustniciei şi s-a făcut îndemânatec la tot 
meşteşugul; căci lucra cu mâinile, neavând nici un povăţuitor sau meşter care să-l 
înveţe. EI a învăţat cu de-amănuntul meşteşugul şi ştiinţa, pe care alții cu multă 
vreme şi cu oasteneală le-au învăţat. Deci, fratele nostru Petru, defăimând 
înțelepciunea cea dinafară şi având firea sa ca dascăl la toată învăţătura bună, 
căutând şi la sora noastră Macrina, ca la o faptă a lucrului cel bun, atât de mult a 
sporit în faptă bună, încât nu era mai prejos de marele Vasile. 


În vreme aceea s-a întâmplat o foamete mare. Mulţi, auzind de facerile lor de 
bine - căci Macrina, maica şi fratele nostru, Petru, au plecat să petreacă în 
pustie - alergau la locul unde se nevoiau ei, iar Petru, prin iconomia lui 
Dumnezeu, atât de mult a înmulţit hrana şi bucatele celor flămânzi, încât 
mulțimea oamenilor care veneau la dânşii făcea pustia aceea ca pe o cetate. 


Între timp, maica noastră, ajungând la adânci bătrâneţi, s-a dus către Domnul, 
odihnindu-se pe mâinile celor doi fii ai săi. Însă vrednic lucru este să spunem aici 
şi cuvintele rugăciunii pe care ea le-a zis fiilor săi când şi-a dat sufletul. După ce s- 
a rugat mai întâi pentru fii ei, care lipseau şi-a întins mâinile sale peste Macrina şi 
Petru, care şedeau aproape de dânsa, unul la dreapta şi altul la stânga sa şi a zis 
acestea către Dumnezeu: "Doamne, Ţie Îţi dăruiesc şi această pârgă şi pe al zecelea 

fiu al meu. Pârga mea este fiica cea întâi născută, iar al zecelea este fiul meu cel de 
pe urmă. Ție îți sunt dăruiți după lege şi cei dintâi născuţi şi zeciuielile tuturor 
rodurilor; căci toate sunt prinosuri şi dăruiri ale Tale. Deci, să fie sfinţenia şi darul 
Tău asupra pârgii acesteia şi asupra acestui al zecelea fiu al meu", arătând cu 
mâinile ei spre Macrina şi Petru. Acestea zicând, a încetat şi din rugăciune şi din 
viaţă, după ce a poruncit fulor ei ca trupul să 1-l îngroape în mormântul tatălui lor. 


După ce au săvârşit porunca maicii lor, s-au nevoit în pustnicie mai cu sârguinţă, 
întrecându-se întotdeauna cu viaţa lor, iar isprăvile lor cele dintâi le biruiau cu cele 
mai de pe urmă. În acest timp, marele Vasile a fost ales arhiepiscop al Cezareei, 
apoi a hirotonit, preot şi arhiereu al Sevastiei pe fratele nostru Petru. De atunci, 
Petru a petrecut viaţă şi mai sfântă, mai curată şi mai cinstită decât întâia oară; 
căci, cu adăugirea arhieriei, s-a mărit şi nevoinţa lui (Notă - În viața Sfântului 
Vasile cel mare, este scris în limba rusească, cum că Sfântul Petru, episcopul 
Sevastiei, a fost însurat şi zice că eparhioţii cârteau pentru aceasta. Apoi scrie cum 
l-au pârât Sfântului Vasile şi multe altele după cum se scrie acolo. Însă toate sunt 
neadevărate; pentru că aici Sfântul Grigorie, fratele lor, nu spune nimic despre 
aceasta). 


După ce au trecut opt ani, marele Vasile, cel vestit în toată lumea, a plecat din viaţa 
aceasta şi s-a dus către Domnul, făcându-se pricină de plâns patriei sale şi la toţi 
creştinii. 


Sora noastră, Macrina, auzind de departe înştiinţarea plină de jale a morţii lui, 
s-a mâhnit cu sufletul de acea pierdere. Şi cum era cu putinţă să nu simtă durerea 
morţii şi aceea care îi era soră? - durere care, până şi vrăjmaşii adevărului, au 
simţit-o. Cu toate acestea nu a căzut în deznădejde, ci a suferit cu bărbăţie acea 
durere; căci, precum argintul se lămureşte în multe feluri de topitori, ca să se 
scoată toată întinăciunea şi rugina şi să rămână desăvârşit curat, tot aşa şi Macrina 
s-a lămurit prin multe feluri de încercări dureroase. De aceea s-a arătat totdeauna 
bărbăţia cea adevărată şi neclintită a sufletului ei: întâi prin moartea fratelui 
său Navgratie, al doilea prin despărţirea maicii sale şi al treilea, când marele 
Vasile s-a dus din această viaţă - cel care a fost păstorul de obşte al neamului 
omenesc - rămânând ca un luptător nebiruit şi trecând peste toate primejdiile 
vieţii. 


După nouă ani de la moartea marelui Vasile, s-a adunat sinod în Antiohia, la care 
am fost şi eu. După ce sinodul s-a risipit, ne-am întors fiecare în eparhiule noastre şi 
mai înainte de a se împlini anul, mi-am pus în gând să mă duc la sora mea Macrina, 
pentru că trecuse mult timp de când nu m-am mai dus să o cercetez. La aceasta am 

fost împiedicat de îmbulzeala ispitelor, pe care le-am pătimit de la începătorii 
eresului arian. Numărând anii, am aflat că erau trecuţi de opt, de când nu am 
întâlnit-o şi nu am văzut-o; deci am plecat. 


După ce am călătorit multă vreme pe drum, fiind departe de sora mea, am avut un 
vis care îmi arăta înfricoşate nădejdi despre vremea viitoare. Mi s-a arătat în vis că 
port pe mâinile mele nişte moaşte de mucenici, din care ieşea atita strălucire, parcă 
ar fi ieşit din oglindă cea curată când se pune în dreptul soarelui, încât acea 
strălucire îmi întuneca ochii şi nu puteam să mai privesc. Visul acesta l-am avut de 
trei ori în acea noapte; dar nu am putut să înţeleg ce mi s-a arătat. Numai în sufletul 
meu simţeam o mâhnire mare şi căutam să văd din fapte împlinirea visului arătat. 
Când am ajuns aproape de sihăstrioara cuvioasei, am întrebat pe un prieten, mai 
întâi despre fratele nostru Petru. Acela mi-a răspuns că Petru are şase zile de când a 
plecat ca să vină la noi. Din aceasta am cunoscut că el s-a dus pe alt drum şi de 
aceea nu ne-am întâlnit. Apoi am întrebat despre Cuvioasa Macrina cum se află şi 
aflând că este bolnavă, m-am grăbit la drum şi am călătorit mai iute; căci întristarea 
ŞI frica au tulburat sufletul meu de ceca ce are să fie. 


După ce am ajuns la sihăstria cuvioasei, toţi pustnicii au ieşit în întâmpinarea mea - 
că aveau acest obicei, ca să întâmpine pe prieteni - iar ceata pustnicelor stătea cu 
bună podoabă în biserică şi mă aşteptau. Deci, după ce am intrat în biserică şi după 
terminarea rugăciunii care se făcea de obicei, monahiile şi-au plecat capetele cu 
bun chip şi s-au dus. Văzând eu că Macrina, egumena lor, nu era cu dânsele, am 
luat un povăţuitor şi m-am dus la chilia ei. Ea zăcea de boală, culcată jos pe un 
aşternut întins pe o scândură. Ca aşternut avea sub dânsa un sac de păr, iar în loc de 
pernă avea altă scândură pusă de-a curmezişul. Pe aceea îşi rezema capul sau 
grumazul său. 


Dacă m-a văzut că am venit aproape de uşa chiliei, s-a sculat şi s-a rezemat în cot, 
dar n-a putut să vină la mine, fiindcă puterea ei era slăbită de fierbinţeală. Deci, 
întărindu-şi pe pământ mâinile ei pe cât putea, s-a tras pe brânci din zăcerea ei şi cu 
aceasta a împlinit primirea întimpinării mele. Eu, văzând-o astfel, îndată am alergat 
ŞI sprijinind-o cu mâinile mele, am ridicat-o şi am pus-o pe aşternutul el obisnuit 
a care zăcea. Ea, Spit -şi mâinile spre ideii a Zis: WE 


„că je Dar, ca să nu-mi 
pricinuiască VI€o sarii şi-a ținut aie iul el şi FIII se să-şi ascundă faţă de 
mine necazul inimii sale, a început să-mi spună cuvinte de bucurie şi astfel mă 
bucura cu întrebările ei. 

Când a început vorba despre marele Vasile, îndată s-a zdrobit inima mea şi faţa mi 
s-a posomorât. Dar fericita Macrina era atât de departe de a se mâhni împreună cu 
mine, încât din aducerea aminte a Sfântului, a luat pricină de mai multă mărime de 
suflet şi a vorbit mult despre firea omenească, arătând lucrarea lui Dumnezeu care 
este ascunsă în întâmplările cele aducătoare de mâhnire. Ea a vorbit atât de mult 
despre viaţa ce va să fie, fiindcă era luminată de Sfântul Duh, încât mi se părea că 
mintea mea s-a înălțat prin cuvintele ei şi a ieşit din trup, mergând la cele 
neapropiate ale cerurilor, povăţuindu-mă de cuvintele ei. 


Deci, precum auzim despre lov că avea dureri în trup, dar mintea lui nu se 
împiedica din lucrarea sa, nici îşi curma gândul său a privi tainele cele mai înalte, 
un lucru ca acesta vedeam şi la fericita Macrina. Deşi fierbinţeala uscase toată 
puterea ei şi o împingea spre moarte, ea însă, răcorindu-şi trupul cu răbdarea ca cu 
O rouă, îşi avea mintea neîmpiedicată de vederea celor înalte, nevătămându-se 
deloc de boală şi slăbiciune. De nu s-ar fi întins cuvântul atât de mult, aş fi voit să 
povestesc toate cele următoare, adică cum s-a înălţat cu vorbirea pururea pomenita 
Macrina, cum a filosofat despre suflet şi pentru care pricină s-a făcut omul, cum s- 
a făcut muritor şi de unde i-a venit moartea şi cum se întoarce iarăşi din moarte la 
viaţă. Acelea le povestea ea cu multă uşurinţă, fiindcă era luminată de darul 
Sfântului Duh şi cuvintele curgeau din gura ei, precum curge apa de izvor. 


După c ce s-a sânul oaia a aie către mine: 

| | A E5a deşi aveam multă 
trebuinţă de FE, nu voiam să mă desi de TED ŞI să n-o mai văd, vrând să-i 
ascult cuvintele ei cele mari şi pline de dulceaţă duhovnicească. Dar, de vreme ce 
aceasta îi era ei plăcut, ca să mă arăt că în toate mă plec dascălului meu, am mers 
cu un povăţuitor într-o grădină ce era în apropiere şi găsind un sălaş pregătit, foarte 
bucuros m-am odihnit la umbra copacilor celor cu viţă de vie. Cu toate acestea nu 
era cu putinţă să simt acea veselie care mi se pregătise, căci sufletul meu se necăjea 
din aşteptarea celor de întristare; visul pe care îl văzusem, se părea că se arăta prin 
fapte. Vederea fericitei Macrina dinaintea mea, se arăta cu adevărat ca nişte sfinte 
moaşte de sfânt mucenic, care erau strălucite de darul Sfântului Duh ce locuia într- 
însele. 


În vremea când eu mă aflam mâhnit pentru aşteptarea celor ce aveau să fie, nu ştiu 
cum cuvioasa a cunoscut gândurile mele şi a trimis la mine veste de bucurie, 
spunându-mi să fiu cu inimă bună şi să am pentru dânsa nădejdi mai bune, căci 
simte că-i este mai bine. Ea nu zicea acestea ca să mă amăgească, ci erau 
adevărate, deşi eu atunci nu le-am înţeles. Cu adevărat aşa au fost, căci, precum un 
drumeţ care aleargă şi întrece pe cel împreună luptător cu el, când a ajuns aproape 

de sfârşitul drumului şi când se apropie să ia darul şi să vadă cununa biruinţei, 
atunci el se bucură în sine ca şi cum ar fi luat-o şi vesteşte biruinţa cu bucurie 
prietenilor săi, astfel şi fericita Macrina, pornind dintr-un aşezământ ca acesta, mi- 
a vestit să nădăjduiesc pentru dânsa cele mai bune; fiindcă atunci privea către darul 
chemării celei de sus şi numai nu zicea cuvântul acela al Apostolului: Mi s-a 
pregătit mie cunună a dreptăţii, pe care mi-o va da Dreptul Judecător. Cu nevoinţa 
cea bună m-am nevoit, drumul l-am săvârşit şi credinţa am păzit. 


Bucurându-mă eu de vestea auzită, m-am împărtăşit din multe feluri de bucate pe 
care le gătise şi care erau pline de toată veselia inimii; căci sârguinţa cuvioasei în 
acest chip se pogorâse, până şi la gătirea bucatelor mele. După ce m-am odihnit, 
iarăşi m-a chemat şi a început să pomenească faptele pe care le-a făcut din 
tinereţile ei; asemenea îmi povestea şi de lucrurile părinţilor noştri, câte le ţinea 
minte şi câte au urmat mai înainte de naşterea mea; apoi spunea şi de viaţa mea 
care a urmat. Scopul ei era ca, prin această povestire, să aducă mulțumire lui 
Dumnezeu pentru toate. 


Povestea despre viaţa părinţilor noştri, nu că era atât de strălucită în acele vremi, ci 
a crescut şi s-a mărit din iubirea de oameni a lui Dumnezeu, fiindcă strămoşii 
tatălui nostru au mărturisit pe Hristos şi s-au lipsit de averile lor. Strămoşul maicii 
noastre a fost omorât de urgia împărătească şi părinţii noştri au rămas străini de 
averile părinţilor lor. Cu toate acestea, viaţa şi bogăţia părinților noştri atât au 
crescut - prin credinţa care au avut-o către Dumnezeu - încât în vremea lor nu era 
altul mai renumit şi mai vestit decât dânşii. Averea lor s-a împărțit la fiecare din 
fraţii noştri; dar Dumnezeu, cu binecuvântarea Sa, atât de mult a înmulțit averile 
fiecărui fiu, încât averea fiecăruia covârşea întreaga avere a părinților noştri. 


Cuvioasa zicea încă şi aceasta, că din câte averi i-a revenit, nu a ţinut pentru sine 
NIMIC, Ci pe toate le-a dat fratelui său, Petru, ca să le iconomisească după porunca 
lui Dumnezeu. Viaţa ei a fost astfel - din binecuvântarea lui Dumnezeu - încât 
mâinile ei nu încetau, lucrând după poruncă. Ea nici către oameni n-a privit 
cândva, nici cu facerile de bine şi cu milostenia oamenilor nu şi-a iconomisit 
trebuinţele vieţii sale. Ea niciodată n-a izgonit pe fraţii care i-au cerut 
milostenie, fără să le dea ceva, nici n-a cerut de la iubitorii de Hristos, care 
împărțeau milostenie; căci şi Dumnezeu îi creştea ale ei pe ascuns. Acel puţin 
lucru de mâini care îl lucra, îl înmulţea ca pe nişte seminţe, cu binecuvântarea 
Sa. 


Dar fiindcă şi eu am început a povesti ostenelile care am pătimit mai înainte, adică 
despre prigonirea pe care a făcut-o rău credinciosul împărat Valent împotriva 

dreptei credinţe şi mai pe urmă despre gâlceava şi tulburarea Bisericilor lui Hristos, 
care ne-a chemat pe noi spre nevoinţe şi osteneli, Cuvioasa Macrina a zis către 


Acestea le zicea ea, iar eu doream ca ziua să se lungească mai mult, ca să nu 
înceteze această fericită ocazie de a-mi îndulci auzul cu cuvintele ei. Dar, de vreme 
ce glasul celor ce cântau, ne-a chemat la Vecernie, m-am dus în biserică; iar ea s-a 
îndreptat iarăşi către Dumnezeu prin rugăciune. Trecând astfel noaptea şi sosind 
ziua, am socotit mai înainte, din semnele care le vedeam, că în ziua aceea avea să 
fie sfârşitul vieţii sale, fiindcă fierbinţeala a stricat toată puterea trupului ei. 


Cunoscând ea neputinţa gândurilor mele, socotea să mă scoată din aşteptările cele 
mâhnite şi îmi risipea întristarea sufletului meu cu cuvintele ei cele bune. Cu toate 
acestea, sufletul meu primea multe feluri de pătimiri şi după obiceiul firesc, se 
pleca spre întristare, după cum era de cuviinţă; pentru că nu mai era nădejde să-i 
mai aud altădată glasul, că după puţin avea să iasă din viaţa aceasta - lauda cea de 
obşte a neamului nostru. În alt chip se mai umplea sufletul meu de bucurie, 
socotind acelea pe care vedeam, precum că sora mea a covârşit cu adevărat firea 
obişnuită şi s-a făcut mai presus de obşte. 


Eu vedeam pe fericita Macrina, când a ajuns la răsuflarea cea de pe urmă, că nu se 
temea de despărțirea de viaţă, nici nu a pătimit vreo schimbare pentru aşteptarea 
morţii ei. Ea a vorbit cu minte înaltă despre petrecerea monahicească, până la cea 
mai de pe urmă suflare. Pentru aceasta mi se pare că atunci a arătat celor ce erau de 
faţă dumnezeiescul dor, pe care îl ascundea în adâncurile sufletului ei, către Mirele 
cel nevăzut, Hristos şi câtă dorință avea să se lase de legăturile trupului, ca să 
ajungă mai iute la doritul Hristos şi să se unească cu El. 


Partea cea mai mare a zilei trecuse şi soarele a ajuns la apus, iar sârguinţa fericitei 
nicidecum n-a obosit. Deci, cu cât se apropia de sfârşitul vieţii, cu atât mai mult 
alerga cu dorinţa fierbinte către Cel dorit, văzând mai curat frumuseţea Mirelui ei. 

Pentru aceea nu mai căuta la mine, ci privea la Dânsul; pentru că patul ei căuta spre 
răsărit, de aceea a lăsat vorbirea care o făcea cu mine şi vorbea cu Dumnezeu prin 
rugăciuni şi Îl ruga şoptind, cu aşa glas, încât de-abia auzeam cuvintele ei, care 
erau acestea: 


"Doamne, Tu în dar ne-ai dezlegat pe noi de frica morţii. Tu ai pus începutul 
vieții celei adevărate şi sfârşitul vieţii de acum. Tu pentru o vreme odihneşti 
trupurile noastre cu somnul morţii şi iarăşi ne deştepţi pe noi cu trâmbiţa cea 
mai de pe urmă. Tu dai pământului ca pe un amanet trupul nostru, pe care cu 
mâinile Tale l-ai închipuit şi iarăşi îl iei din pământ, pe acel care l-ai dat lui şi în 
dar schimbi în nestricăciune trupul nostru cel muritor şi grozav. Tu ne-ai izbăvit 
pe noi din blestem şi din păcat, făcându-le pentru dragostea noastră blestem şi 
păcat. Tu ai zdrobit capul balaurului, care, prin neascultare, a înghițit pe om. Tu 
ne-ai deschis nouă calea către înviere şi zdrobind porțile iadului, ai surpat 
stăpânirea morţii, adică pe diavol. Tu ai dat semn celor ce se tem de Tine, chipul 
cinstitei Tale Cruci, spre pierderea vrăjmaşului şi spre apărarea vieţii noastre. 
Spre Tine, Dumnezeul meu, m-am aruncat din pântecele maicii mele şi spre Tine 
a nădăjduit sufletul meu, din toată puterea mea. Ţie mi-am dăruit trupul şi 
sufletul meu din tinereţe şi până acum. 


Pune-mi înainte înger luminat, ca să mă povăţuiască la locul odihnei şi în 
sânurile sfinţilor părinţilor noştri. Tu, Cel ce ai oprit sabia cea de văpaie şi ai 
aşezat în Rai pe vestitul tâlhar, care s-a răstignit împreună cu Tine şi a căzut sub 
îndurările Tale; pomeneşte-mă şi pe mine întru împărăţia Ta, că şi eu m-am 
răstignit împreună cu Tine, pironindu-mi cu frica Ta cărnurile mele şi 
înfricoşându-mă de judecăţile Tale. Să nu mă desparţi pe mine de aleşii Tăi în 
înfricoşata prăpastie, nici să se pună împotrivă în drumul meu pizmaşul diavol; 
nici să se afle înaintea ochilor Tăi păcatele mele, orice am greşit prin neputinţa 
firii mele, cu cuvântul, cu lucrul sau cu gândul. Tu, Cel ce ai putere a ierta 
păcatele, iartă-mi şi mie, ca să mă aflu înaintea Ta, când mă voi dezbrăca de 
trupul acesta, neavând nici o întinăciune în chipul sufletului meu; ci sufletul 
meu Să se primească în mâinile Tale curat şi fără de prihană, ca tămâia înaintea 
| 08 


Zicând acestea, a făcut semnul Sfintei Cruci pe ochi, pe gură şi pe inima sa. Apoi, 
pentru că i se arsese limba de fierbinţeală, nu a mai putut să pronunţe un cuvânt. 
Asemenea şi glasul i se stinsese şi numai prin semnul buzelor şi prin mişcarea 
mâinilor înţelegeam că se roagă. 

Asupra acestora a sosit şi seara şi când a adus lumânare, fericita a deschis ochii şi a 
văzut lumina. Ea se arăta că avea sârguinţă să zică obişnuita mulţumire de seară, 
dar, fiindcă i se curmase glasul de tot, a mulţumit cu inima şi cu mişcarea mâinilor 
şi împreună cu inima i se mişcau şi buzele. Îndată ce a sfârşit mulţumirea, a făcut 
semnul Sfintei Cruci pe faţa sa. După aceea a răsuflat odată tare şi greu şi apoi şi-a 
dat sufletul. Atunci mi-am adus aminte de porunca ei, care mi-a dat-o când am 
întâlnit-o întâia dată, ca să pun mâinile peste ochii ei după ce va muri şi să-i închid, 
precum se obişnuieşte la morţi, iar trupul ei să îl îngrop după cum se cuvine. Deci, 
am pus mâna pe sfânta ei faţă, atât numai ca să-i împlinesc porunca, pentru că ochii 
fericitei nu aveau trebuință de a-i închide cineva, că 1-a închis singură cu mare 
bunăcuviinţă, precum se închid în somnul cel firesc. Asemenea s-au închis şi 
buzele cu potrivire şi mâinile ei s-au întins pe piept. Toată aşezarea trupului s-a 
făcut cu bun chip de la sine şi nu avea trebuinţă de vreo mână să-l împodobească. 


Deci, eu din două părți am slăbit de pătimirea întristării: atât de moaştele pe care le 
vedeam, cât de plângerea fecioarelor. Dar ele au suferit întristarea lor cu linişte şi 
au încetat cu pornirea bocetelor din afară, de frica care o aveau de dânsa; căci faţa 
egumenei deşi tăcuse din certare, cu toate acestea ele se temeau să nu audă zgomot 
de plângere mare, afară de rânduiala şi porunca ei şi să mâhnească pe învăţătoarea 
lor cea moartă. Dar n-au mai putut să ţină cu linişte mâhnirea, că durerea ardea în 
sufletele lor ca un foc ascuns. Atunci numaidecât s-a auzit de la dânsele un glas 
amar şi neținut, aşa încât nici eu n-am mai putut să-mi ţin gândul. Atunci patima 
întristării m-a înecat cu totul, ca un râu de primăvară şi n-am socotit cele ce aveam 
în mâini, ci m-am dat cu totul plânsului, socotind că era pricină binecuvântată, 
pentru care plângeau monahiile. 


Ele nu plângeau pentru că au fost lipsite de trupeasca purtare de grijă a cuvioasei, 
nici pentru vreun alt lucru lumesc de care se mâhnesc mirenii la moartea rudelor 
lor; ci plângeau şi se tânguiau, pentru că s-au lipsit de nădejdea şi mântuirea 
sufletelor lor cea după Dumnezeu şi cu lacrimi strigau acestea: "S-a stins făclia 
ochilor noştri; s-a luat de la noi lumina povăţuirii sufletelor noastre; s-a ridicat de 
la noi pecetea nestricăciunii noastre, s-a curmat legătura întregii noastre 
înţelepciuni, s-a zdrobit întărirea celor neputincioase şi s-a pierdut vindecarea celor 
bolnavi! O, buna noastră învăţătoare, în zilele tale, noaptea ni se arăta ca ziua, 
fiindcă se lumina cu viaţa ta cea curată; iar acum şi ziua ni se pare noapte şi 
întuneric!" Mai mult decât toate monahiile, plângeau acelea pe care le găsise 
cuvioasa lepădate în cale pe vremea foametei şi le luase, le crescuse şi le povăţuise 
în viaţa cea nestricăcioasă a fecioriei, căci o numeau maica şi hrănitoarea lor. 

După puţină vreme, privind eu la sfântul cap al moaştelor celei moarte, ca şi cum 
am fost certat de dânsa pentru neorânduiala şi tulburarea plânsetelor, îndată mi-am 
ridicat gândul, ca dintr-un adânc al mării şi am strigat către fecioare: "Uitaţi-vă la 
dascălul vostru şi aduceţi-vă aminte de poruncile ei, cu care vă învăţa ca să păziți 
toată buna rânduială la toate lucrurile. Acel suflet dumnezeiesc ne-a învăţat să 
plângem numai în vremea când ne rugăm lui Dumnezeu. Acest lucru trebuie să-l 
facem şi acum. Deci, să schimbăm glasurile de plângere în cântare umilitoare de 
psalmi". Am zis aceasta cu glas mare, ca glasul meu să biruiască plânsetelor lor. 
După aceea, am îndemnat pe fecioare să meargă la chilii şi să rămână puţine din 
ele ca să-i slujească, adică acelea pe care le primea fericita pe când trăia. 


Între ele era şi o femeie renumită în bogăţie, din neamul cel bun, care se numea 
Uetiani şi fiind frumoasă, se măritase după un bărbat bogat. După puţină vreme a 
rămas văduvă şi a luat ca păzitoare şi povăţuitoare a văduviei ei pe fericita 
Macrina. Uetiani, cea mai multă vreme o petrecea împreună cu fecioarele şi învăţa 
de la dânsele petrecerea cea îmbunătăţită. Deci, acesteia i-am zis că acum nu este 
lucru oprit a pune peste sfintele moaşte oarecare podoabă luminată de giulgiuri 
strălucitoare, pentru a împodobi acel trup curat. 

Uetiani a zis: "Se cuvine să ne înştiințăm dacă şi cuvioasa a judecat cu cale să 1 se 
facă acest lucru, adică, dacă este cu cuviinţă să facem ceea ce şi ei îi va plăcea; căci 
ce este bineplăcut lui Dumnezeu şi ei îi va fi bineplăcut!" 


Era o fecioară mai întâi decât toată ceata celorlalte, cu numele Lampadia şi cu 
treapta, diaconiță. Aceasta ştia cu de-amănuntul cele ce poruncise cuvioasa despre 
îngroparea ei. Deci, întrebând-o eu, mi-a răspuns cu lacrimi: "Împodobirea sfintei 
este viaţa cea curată! Aceasta era podoaba ei pe când trăia şi aceasta să fie şi acum 
la îngroparea ei. Cele ce sunt spre împodobirea trupului, nu le-a primit, nici nu le-a 
păzit în viaţa ei, ca să le aibă acum la îngropare. Drept aceea şi de vom voi să 
facem ceva mai mult moaştelor ei, nu avem nici gătirea, nici chipul”. 


Eu am întrebat-o: "N-aveţi nimic păstrat din cele ce pot să împodobească moaştele 
ei?" 


Ea a răspuns: "Ce să avem păstrat? Aici sunt toate lucrurile ei ce le avea: 
îmbrăcămintea, acoperământul şi încălțămintea cea ruptă a picioarelor ei. Acestea 
sunt bogăţia şi hainele ei şi afară de acestea pe care le vedeţi nu are ascuns nimic 
altceva în lăzi, nici în chilia ei. Ea ştia o vistierie a bogăției ei, cerul. Pentru aceea 
le-a strâns acolo pe toate şi n-a lăsat nimic pe pământ!" 

La acestea eu i-am zis: "Dar dacă voi aduce vreuna din acelea care le-am păstrat 
pentru îngroparea ei, oare îi va fi ei plăcută?" 


Ea mi-a răspuns: "Sfânta, dacă ar fi fost vie, cu adevărat ar fi primit prinosul 
acesta, atât pentru arhieria pe care o ai, cât şi pentru rudenia cea frăţească a firii. Ea 
n-ar fi socotit ca străin darul fratelui ei; fiindcă pentru aceasta a poruncit să se 
îngroape trupul ei cu mâinile tale”. 


Fiindcă ne-a dat voie să înfăşurăm sfintele ei moaşte în hainele mele, am poruncit 
unui om al meu, să aducă o haină ca să îmbrăcăm moaştele ei. 


Uetiani, înfăşurând cu mâinile ei sfinţitul cap al Cuvioasei Macrina, a pus mâna pe 
grumajii ei şi a zis către mine: "lată podoaba care este atârnată de grumaz!" Şi, 
dezlegând legătura de pe cap, mi-a arătat o cruce şi un inel de fier, care erau legate 
de gât cu aţe subțiri şi atârnau deasupra inimii sale. 


Eu am zis: "Câştigul acesta să fie de obşte! Tu să ai crucea spre păzirea ta, iar mie 
îmi este destul moştenirea inelului!" Deasupra peceţii inelului era închipuită o 
cruce, care arăta cinstitul lemn al Sfintei Cruci. Acela era ascuns în pecetea 
inelului, precum mi-a spus Uetiani, care ştia. 


Dar, deoarece era vremea să se îmbrace trupul cel curat cu haina şi fericita îmi 
dăduse poruncă să-i slujesc la aceasta, iată că vine şi Uetiani, cea mai sus pomenită 
şi îmi ajută. Pe când îmbrăcam sfintele moaşte cu haina, ea mi-a zis: "Să nu laşi 
nevăzută minunea cea mare care a făcut-o sfânta!" Atunci îndată a dezgolit o parte 
oarecare din pieptul ei şi aducând luminarea mai aproape de partea aceea, mi-a 
arătat un semn mic în piele, care se asemăna cu un ac subțire. Eu i-am zis ei: "Ce 
minune este, dacă această parte a trupului are semnul acesta?" 


Ea a răspuns: "Acesta a rămas pe trupul ei, ca o aducere aminte a ajutorului cel 
mare pe care fericita l-a primit de la Dumnezeu. Pentru că într-o vreme, s-a ivit 
în partea aceasta a trupului ei o boală cumplită, încât era în primejdie mare, căci 
dacă nu se tăia cu briciul, se făcea mare şi nu se mai putea vindeca; pentru 
aceasta maica ei o rugă să aducă un doctor să o vadă. Fericita, socotind că a se 
dezgoli la trup şi a se vedea de ochi străini, era mult mai rău decât boala aceea 
pe care o suferea, după ce a venit seara şi a săvârşit către maica sa obişnuita ei 
Slujbă, a intrat în Sfântul altar şi acolo, căzând în genunchi, a rămas toată 
noaptea, rugându-se lui Dumnezeu, Doctorul tuturor, să o tămăduiască. Ea a 
vărsat atâtea lacrimi, încât cu ele a făcut tină şi din tina aceea a făcut o doctorie 
pentru boala ei. Dar, fiindcă maica sa se mâhnea şi o îndemna să aducă un 

doctor, Sfânta a zis către dânsa că, dacă va face cu mâna ei semnul Sfintei şi de 
viață făcătoarei cruci pe partea trupului unde o durea, se va tămădui. Atunci 
îndată a pus mâna sa pe sânul ei şi a făcut Semnul Cruci. Și, o, minune! Rana s- 
a tămăduit şi a rămas numai acest mic semn, ca Să fie spre aducere aminte a 
dumnezeieştii tămăduiri şi spre necontenita mulțumire către Dumnezeu”. 


După ce trupul Sfintei s-a împodobit în acest chip, Uetiani mi-a zis: "Nu se cuvine 
ca sfânta să se arate împodobită ca o mireasă în ochii fecioarelor; deci, eu am o 
haină neagră, care a fost a fericitei maicii tale; pe aceea se cuvine să o punem peste 
sfintele moaşte, ca să nu se arate sfințita frumuseţe, care străluceşte cu această 
străină împodobire a hainei". Astfel a pus deasupra haina cea neagră, dar şi prin ea 
strălucea faţa Sfintei. Gândesc că puterea cea dumnezeiască a dat sfintelor moaşte 
darul acesta, încât după visul acela pe care l-am avut mai înainte, se vedea că 
jeşeau fulgere din frumuseţea aceea. 


După ce noi am săvârşit acestea şi se auzeau cântările şi plângerile fecioarelor, nu 
ştiu cum s-a auzit glasul acela de cei ce locuiau împrejur, încât toţi au alergat 
împreună din toate părțile. Ei au venit atât de mulți, încât nici curtea nu-i încăpea. 
Deci, în noaptea aceea s-a făcut priveghere cu cântări de laudă, precum se face la 
praznicile mucenicilor; iar când s-a ajuns la slujba Duminicii, mulțimea bărbaţilor 
şi femeilor care se adunaseră au tulburat cântarea de psalmi cu plângerile lor. Eu, 
cu toate că sufeream rău de întristare, însă mă gândeam că ar fi cu putinţă ca să nu 
se lipsească nimic din acelea, care se cădea să se facă la îngropare. De aceea am 
despărțit mulțimea adunată, pe femei le-am pus împreună cu fecioarele, iar pe 
bărbaţi, împreună cu ceata monahilor. Astfel am făcut să fie de amândouă părțile 
câte o cântare de psalmi bine întocmită. 


După ce s-a făcut ziuă şi tot locul sihăstriei se strâmtorase, din cauza mulțimii, 
Araxie, episcopul acelei cetăţi, care venise la îngropare cu toţi preoţii, m-a 
îndemnat să ridicăm moaştele şi să le ducem la locul unde aveau să se îngroape. 
Atunci, eu mai întâi am rânduit racla cu moaştele de o parte, iar episcopul de altă 
parte şi doi citeți de celelalte două părți. Astfel am mers cu linişte, iar înainte de 
amândouă părţile moaştelor, mergeau o mulțime de diaconi şi citeți, petrecând 
sfintele moaşte şi având toţi lumânări aprinse. Îngroparea fericitei era ca un 
praznic, fiindcă şi cântarea de psalmi se cânta cu un glas de către toţi. 


Dar fiindcă drumul până la biserica mucenicilor, unde erau îngropate trupurile 
părinţilor noştri, era ca la şapte sau opt stadii de-abia am trecut cu mare greutate 
acea depărtare; căci mulţimea aceea ne împiedica pe noi pe drum. După ce am 
ajuns la biserica aceea, am pus jos racla cu sfintele moaşte şi am început să facem 

rugăciune fără cântare de psalmi. Rugăciunea aceea s-a făcut pricină de plângere a 
poporului; căci, după ce a început cântarea de psalmi, s-a descoperit mormântul 
părinților noştri, în care Sfânta avea poruncă să se îngroape. 


Atunci una din fecioare, văzând acea sfințită faţă, a strigat: "Vai mie! De acum 
înainte nu voi mai vedea această faţă cu chip dumnezeiesc". 


Cum au auzit aceasta celelalte monahii, au strigat şi ele împreună cu dânsa şi 
îndată s-a făcut un zgomot fără de rânduială, încât s-a tulburat rugăciunea aceea ce 
se făcea cu cuviinţă. Din pricina aceasta, inimile tuturor celor adunaţi s-au zdrobit 
cu cuvintele acelea şi s-au pornit spre lacrimi; dar eu făcând un semn ca să tacă, iar 
diaconul cântând în biserică obişnuitele ectenii, le-a poruncit să se roage. Astfel, 
poporul cu sila s-a aşezat în locul cel cu bună rânduială al rugăciunii. 


După ce s-a săvârşit rugăciunea, a intrat în sufletul meu o frică a acelei porunci 
dumnezeieşti, care zice: "Goliciunea părintelui tău şi a maicii tale nu o vei 
descoperi”. Dar eu am zis în gândul meu: "Cum voi putea să scap de osânda 
aceasta, eu, care am să văd la trupurile părinților mei goliciunea cea de obşte a firii 
omeneşti, fiindcă trupurile lor s-au risipit, rămânând nişte oase goale?" 


Acestea socotindu-le eu şi mai ales, temându-mă de mâhnirea pe care a arătat-o 
Noe către fiul său, Ham, căci i-a văzut goliciunea lui, mai pe urmă de toată 
meşteşugirea pe care au uneltit-o cei doi fii ai lui Noe, Sim şi lafet, mi-a arătat ce 
să fac. Pentru aceea, îndată ce s-au luat lespezile de pe mormântul părinților mei, 
moaştele lor, mai înainte de a se vedea au fost acoperite cu un giulgiu curat. După 
aceasta, eu şi episcopul am luat sfintele moaşte şi le-am pus lângă moaştele maicii 
noastre. Astfel s-a îndeplinit rugăciunea şi făgăduinţa care au avut-o amândouă, 
maica şi fiica; pentru că amândouă au cerut de la Dumnezeu, ca şi după moarte 
trupurile lor să se unească, după cum erau unite şi în viaţa aceasta. 


După ce s-au săvârşit toate cele spre îngropare, am căzut pe mormânt şi am sărutat 
țărâna; apoi am pornit la drum mâhnit şi plin de lacrimi, gândindu-mă de ce fel de 
bine s-a lipsit viaţa oamenilor. Pe drum s-a întâmplat că am întâlnit un om vestit, 
care avea stăpânire ostăşească într-o cetate a Pontului. Acela se numea 
Sevastopolis. EI, aflându-se împreună cu ostașii lui, m-a întâmpinat cu multă 
dragoste şi auzind de moartea fericitei mele surori, s-a întristat, că era rudenie a 
noastră. 


După ce am încetat din lacrimi, am început să vorbim şi mi-a zis: "Ascultă-mă, cât 
de mare bine a ieşit din viaţa aceasta!" Şi a început povestirea astfel: 


Ar De Dr dr dr dr Dr dr d Dr Dr dr dr de de dr dr A de dr dr A A 


Xp XP XP XP PI 3 2 2 E IP 3 3 E E 0 E IP 3 IE E IP XXX 


Dr fe de dr De dr de Dr De dr dr dr De de dr De de dr dr e De de dr fr A d 


XP PP PP 0 E IE IE IP IP 3 5 IE IE II IE E XX 


Odată, am dorit împreună cu soţia mea să mergem la şcoala faptelor bune, că 
aşa se cade a se numi Sihăstria aceea, în care locuia fericita. Cu noi a mers şi 
fiica noastră, care avea la un ochi o patimă vătămătoare, încât era grozavă şi 
jalnică la vedere; fiindcă îmbrăcămintea luminii ochiului se îngroşase şi se 
albise. După ce am ajuns la mânăstire, am împărţit locurile. Eu m-am dus la 
mânăstirea de călugări, peste care era egumen Petru, fratele tău, iar soţia mea s- 
a dus în mânăstirea fecioarelor, unde era Sfânta Macrina. 


După ce am zăbovit câtăva vreme, am voit să ne întoarcem la casa noastră. Pe 
când ne pregăteam noi, deodată, cu o împreună glăsuire, ne-au oprit; adică 
fratele tău m-a rugat pe mine Să mai îngăduiesc până mă voi împărtăşi din masa 
lui cea pustnicească; iar fericita Macrina, Sora ta, asemenea n-a lăsat pe soția 
mea să se ducă, ci, ţinând pe copila noastră în braţe, zicea că nu voieşte s-o dea 
maicii sale, până ce nu se va împărtăşi din masa ei. Apoi, sărutând copila după 
obicei, şi-a apropiat gura de ochiul bolnav al copilei, şi văzând patima ce o avea 
la ochi, a zis: 


Mama copilei a zis: "Ce plată ai să ne dai?” 


E 


Această făgăduinţă a Sfintei mi s-a vestit şi mie şi bucurându-ne pentru aceasta, 
am rămas la ei. 


După ce ne-am sculat de la masă, am pornit cu bucurie la drum, povestindu-ne 
unul altuia cele ce am văzut şi am auzit. Eu îi povesteam faptele monahilor, iar 
soția mea îmi povestea cu de-amănuntul cele ce a văzut şi a auzit de la fericită şi 
nu voia să lase nepovestite nici pe cele mai mici. Deci, povestind acestea, a venit 
şi la cuvintele prin care se făgăduise Sfânta că ne va da o doctorie, care va 
tămădui copila noastră. Atunci ea a întrerupt povestirea şi a zis: "Vai, ce-am 
făcut! Cum am uitat să luăm doctoria care ne-a făgăduit-o?" Dar fiindcă mă 
mâhneam şi eu pentru nepurtarea aceea de grijă, i-am poruncit Să se întoarcă 
degrabă înapoi s-o ia. Atunci, din întâmplare, copila, pe care o ţinea doica în 
braţe, s-a întors către mama sa, care, uitându-se la ochiul ei, de bucurie a zis cu 
glas mare către mine: "Nu te mâhni pentru doctorie, că nu ne-am lipsit de ceea 
ce ne-a făgăduit Sfânta, căci doctoria ei a fost tămăduirea ce a făcut-o prin 
rugăciune copilei noastre”. Deci nu rămăsese la ochiul copilei nici un semn de 

patimă, ca Să fie nevoie să se vindece din doctoria ei. Zicând aceasta, a luat 
copila în braţe şi a dat-o în mâinile mele. Văzând şi eu o minune ca aceasta, mi- 
am adus aminte de minunile Domnului nostru lisus Hristos, pe care unii nu le 
cred, şi am zis: "Ce mare lucru este a se tămădui orbii prin mâna Domnului! 
Căci şi Macrina, roaba Lui, cu credinţa ei în Dumnezeu, a făcut o minune ca 
aceasta, care nu este mai prejos decât acelea!" 


Povestindu-mi acestea, acel vestit bărbat, ruda noastră, a tăcut şi a început să-i 
curgă lacrimile din ochi. Acestea şi alte minuni asemenea ale fericitei Macrina, am 
auzit de la cei ce vieţuiau împreună cu dânsa şi ştiau cu de-amănuntul viaţa ei. Pe 
acelea nu le mai povestesc, că se vor părea necrezute de mulți; fiindcă cei mai 
mulți dintre oameni, după măsura cunoștinței lor, judecă şi pe acelea care le aud; 
iar lucrul care covârşeşte măsurile cunoştinţei lor, îl presupun că este minciună şi 
nu-l cred. Pentru aceea nu mai spun aducerea de roadă ce a făcut fericita în vremea 
foametei, înmulțind grâul pe care-l scotea din hambar şi îl împărțea la săraci. 


Ea a făcut şi alte minuni încă mai Slăvite decât aceasta, precum erau: vindecare 
celor bolnavi, tămăduirile celor îndrăciţi şi proorocirile care le spunea, despre 
cele ce au să fie. lar cei ce au cunoştinţă adevărată şi întreagă, le cred pe toate 
că sunt adevărate, deşi se par necrezute, căci sunt mai presus de fire. Aceia însă 
care sunt proşti la minte, socotesc că sunt cu neputinţă. Eu una ştiu: că după 
măsura credinţei, aşa se dau şi dumnezeieştile daruri; adică, mici la cei puţin 
credincioşi şi mari la cei ce au credinţă mare şi desfătată. 


Pentru aceea le-am lăsat şi eu şi n-am scris minunile cele prea slăvite, care le-a 
făcut Dumnezeu prin cuvioasa Macrina, ca să nu se vatăme cei puţin credincioşi, 
care nu cred în darurile lui Dumnezeu; socotind că acelea, pe care le-am scris, sunt 
destule spre scrierea împrejur a petrecerii ei, pentru ale cărei rugăciuni să ne 
învrednicim şi noi Împărăției Cerului. Amin. 

